erhwenkuo/poetry-chinese-zhtw huggingface dataset:
寄績溪陳明府
作者：張喬（唐）

古邑猿聲裡，空城只半存。岸移無舊路，沙漲別成村。鼓角喧京口，江山盡汝濆。六朝興廢地，行子一銷魂。
試月中桂
作者：張喬（唐）

與月轉洪蒙，扶疏萬古同。根非生下土，葉不墜秋風。每以圓時足，還隨缺處空。影高群木外，香滿一輪中。未種丹霄日，應虛玉兔宮。何當因羽化，細得問玄功。
遊歙州興唐寺
作者：張喬（唐）

山橋通絕境，到此憶天臺。竹裡尋幽徑，雲邊上古臺。鳥歸殘照出，鐘斷細泉來。為愛澄溪月，因成隔宿回。
題詮律師院
作者：張喬（唐）

院涼松雨聲，相對有山情。未許溪邊老，猶思嶽頂行。紗燈留火細，石井灌瓶清。欲問吾師外，何人得此生。
金山寺空上人院
作者：張喬（唐）

已老金山頂，無心上石橋。講移三楚遍，梵譯五天遙。板閣禪秋月，銅瓶汲夜潮。自慚昏醉客，來坐亦通宵。
題廣信寺
作者：張喬（唐）

亭北敞靈溪，林梢與檻齊。野雲來影遠，沙鳥去行低。晚渡明村火，晴山響郡鼙。思鄉值搖落，賴不有猿啼。
少年行
作者：李百藥（唐）

少年飛翠蓋，上路勒金鑣。始酌文君酒，新吹弄玉簫。少年不歡樂，何以盡芳朝。千金笑裡面，一搦掌中腰。掛纓豈憚宿，落珥不勝嬌。寄語少年子，無辭歸路遙。
渡漢江
作者：李百藥（唐）

東流既彌彌，南紀信滔滔。水激沉碑岸，波駭弄珠皋。含星映淺石，浮蓋下奔濤。溜闊霞光近，川長曉氣高。檣烏轉輕翼，戲鳥落風毛。客心既多緒，長歌且代勞。
秋晚登古城
作者：李百藥（唐）

日落征途遠，悵然臨古城。頹墉寒雀集，荒堞晚烏驚。蕭森灌木上，迢遞孤煙生。霞景煥餘照，露氣澄晚清。秋風轉搖落，此志安可平。
途中述懷
作者：李百藥（唐）

伯喈遷塞北，亭伯之遼東。伊餘何為客，獨守雲臺中。途遙已日暮，時泰道斯窮。拔心悲岸草，半死落巖桐。目送衡陽雁，情傷江上楓。福兮良所伏，今也信難通。丈夫自有志，寧傷官不公。
郢城懷古
作者：李百藥（唐）

客心悲暮序，登墉瞰平陸。林澤窅芊綿，山川鬱重複。王公資設險，名都拒江隩。方城次北門，溟海窮南服。長策挫吳豕，雄圖競周鹿。萬乘重沮漳，九鼎輕伊穀。大搜雲夢掩，壯觀章華築。人世更盛衰，吉凶良倚伏。遽見鄰交斷，仍睹賢臣逐。南風忽不競，西師日侵蹙。運圯屬馳驅，時屯恣敲樸。莫救夷陵火，無複秦庭哭。鄢郢遂丘墟，風塵俄慘黷。狐兔時遊踐，霜露日沾沐。釣渚故池平，神臺層宇覆。陣雲埋夏首，窮陰慘荒穀。悵矣舟壑遷，悲哉年祀倏。雖異三春望，終傷千里目。
晚渡江津
作者：李百藥（唐）

寂寂江山晚，蒼蒼原野暮。秋氣懷易悲，長波淼難溯。索索風葉下，離離早鴻度。丘壑列夕陰，葭菼凝寒霧。日落亭皋遠，獨此懷歸慕。
王師渡漢水經襄陽
作者：李百藥（唐）

導漾疏源遠，歸海會流長。延波接荊夢，通望邇沮漳。高岸沉碑影，曲漵麗珠光。雲昏翠島沒，水廣素濤揚。閱川已多歎，遐睇幾增傷。臨溪猶駐馬，望峴欲沾裳。喬木下寒葉，亭林落曉霜。山公不可遇，誰與訪高陽。
謁漢高廟
作者：李百藥（唐）

纂堯靈命啟，滅楚餘閏終。飛名膺帝籙，沈跡韞神功。瑞氣朝浮碭，祥符夜告豐。抑揚駕人傑，叱吒掩時雄。締構三靈改，經綸五緯同。干戈革宇內，聲教盡寰中。運謝年逾遠，魂歸道未窮。樹碑留故邑，抗殿表祠宮。沐蘭祈泗上，謁帝動深衷。英威肅如在，文物杳成空。竹皮聚寒徑，枌社落霜叢。蕭索陰雲晚，長川起大風。
登葉縣故城謁沈諸梁廟
作者：李百藥（唐）

總轡臨秋原，登城望寒日。煙暇共掩映，林野俱蕭瑟。楚塞鬱不窮，吳山高漸出。客行殊未已，沐澡期終吉。椒桂奠芳樽，風雲下虛室。館宇肅而靜，神心康且逸。伊我非真龍，勿驚疲朽質。
安德山池宴集
作者：李百藥（唐）

朝宰論思暇，高宴臨方塘。雲飛鳳臺管，風動令君香。細草開金埒，流霞泛羽觴。虹橋分水態，鏡石引菱光。上才同振藻，小技謬連章。懷音自蘭室，徐步返山莊。
和許侍郎遊昆明池
作者：李百藥（唐）

神池望不極，滄波接遠天。儀星似河漢，落景類虞泉。年深平館宇，道泰偃戈船。差池下鳧雁，掩映生雲煙。浪花開已合，風文直且連。稅馬金堤外，橫舟石岸前。羽觴傾綠蟻，飛日落紅鮮。積水浮深智，明珠曜雅篇。大鯨方遠擊，沉灰獨未然。知君嘯儔侶，短翮徒聯翩。
賦得魏都
作者：李百藥（唐）

炎運精華歇，清都寶命開。帝裡三方盛，王庭萬國來。玄武疏遙磴，金鳳上層臺。乍進仙童樂，時傾避暑杯。南館招奇士，西園引上才。還惜劉公幹，疲病清漳隈。
賦禮記
作者：李百藥（唐）

玉帛資王會，郊丘葉聖情。重廣開環堵，至道軼金籝。盤薄依厚地，遙裔騰太清。方悅升中禮，足以慰餘生。
奉和正日臨朝應詔
作者：李百藥（唐）

化曆昭唐典，承天順夏正。百靈警朝禁，三辰揚旆旌。充庭富禮樂，高宴齒簪纓。獻壽符萬歲，移風韻九成。
妾薄命
作者：李百藥（唐）

團扇秋風起，長門夜月明。羞聞拊背入，恨說舞腰輕。太常先已醉，劉君恆帶酲。橫陳每虛設，吉夢竟何成。
火鳳詞二首
作者：李百藥（唐）

歌聲扇後出，妝影鏡中輕。未能令掩笑，何處慾障聲。知音自不惑，得念是分明。莫見雙嚬斂，疑人含笑情。佳人靚晚妝，清唱動蘭房。影出含風扇，聲飛照日梁。嬌嚬眉際斂，逸韻口中香。自有橫陳會，應憐秋夜長。
奉和初春出遊應令
作者：李百藥（唐）

鳴笳出望苑，飛蓋下芝田。水光浮落照，霞彩淡輕煙。柳色迎三月，梅花隔二年。日斜歸騎動，餘興滿山川。
寄楊公
作者：李百藥（唐）

公子盛西京，光華早著名。分庭接遊士，虛館待時英。高閣浮香出，長廊寶釧鳴。面花無隔笑，歌扇不障聲。
戲贈潘徐城門迎兩新婦
作者：李百藥（唐）

秦晉積舊匹，潘徐有世親。三星宿已會，四德婉而嬪。雲光鬢裡薄，月影扇中新。年華與妝面，共作一芳春。
送別
作者：李百藥（唐）

眷言一杯酒，悽愴起離憂。夜花飄露氣，暗水急還流。雁行遙上月，蟲聲迥映秋。明日河梁上，誰與論仙舟。
雨後
作者：李百藥（唐）

晚來風景麗，晴初物色華。薄雲向空盡，輕虹逐望斜。後窗臨岸竹，前階枕浦沙。寂寥無與晤，尊酒論風花。
文德皇后輓歌
作者：李百藥（唐）

裴回兩儀殿，悵望九成臺。玉輦終辭宴，瑤筐遂不開。野曠陰風積，川長思鳥來。寒山寂已暮，虞殯有餘哀。
詠蟬
作者：李百藥（唐）

清心自飲露，哀響乍吟風。未上華冠側，先驚翳葉中。
詠螢火示情人
作者：李百藥（唐）

窗裡憐燈暗，階前畏月明。不辭逢露濕，只為重宵行。
春眺
作者：李百藥（唐）

疲痾荷拙患，淪躓合幽襟。棲息在何處，丘中鳴素琴。
句
作者：李百藥（唐）

今日持團扇，非是為秋風。
九江送方幹歸鏡湖
作者：曹松（唐）

一檣懸五兩，此日動歸風。客路拋湓口，家林入鏡中。譚餘雲出嶠，詠苦月欹空。更若看鳷鵲，何人夜坐同。
廬山訪賈匡
作者：曹松（唐）

西城疾病日，此地少尋君。古跡春猶在，遙泉夜盡聞。片時三處雨，九疊幾重雲。到者皆忘寐，神精與俗分。
顧少府池上
作者：曹松（唐）

池上分行種，公庭覺少塵。根離潮水岸，韻爽判曹人。正午回魚影，方昏息鷺身。無時不動詠，滄島思方頻。
喜友人歸上元別業
作者：曹松（唐）

一檣千裡外，隱者興宜孤。落日長邊海，秋風滿故都。掩關苔色老，盤徑葉聲枯。匡嶽來時過，遲回絕頂無。
曲江暮春雪霽
作者：曹松（唐）

霽動江池色，春殘一去遊。菰風生馬足，槐雪滴人頭。北闕塵未起，南山青欲流。如何多別地，卻得醉汀洲。
立春日
作者：曹松（唐）

春飲一杯酒，便吟春日詩。木梢寒未覺，地脈暖先知。鳥囀星沈後，山分雪薄時。賞心無處說，悵望曲江池。
宿溪僧院
作者：曹松（唐）

少年雲溪裡，禪心夜更閑。煎茶留靜者，靠月坐蒼山。露白鐘尋定，螢多戶未關。嵩陽大石室，何日譯經還。
石頭懷古
作者：曹松（唐）

日月出又沒，臺城空白雲。雖寬百姓土，漸缺六朝墳。禾黍是亡國，山河歸聖君。松聲驟雨足，幾寺晚鐘聞。
浙右贈陸處士
作者：曹松（唐）

靜節灌園餘，得非成隱居。長當庚子日，獨拜五經書。白浪吹亡國，秋霜洗大虛。門前是京口，身外不營儲。
哭胡處士
作者：曹松（唐）

丘中久不起，將謂詔書來。及見淩雲說，方知掩夜臺。白衣歸北路，玄造亦遺才。世上亡君後，詩聲更大哉。
贈餘幹袁明府
作者：曹松（唐）

一雨西城色，陶家心自清。山銜中郭分，雲卷下湖程。公署聞流木，人煙入廢城。難忘楚盡處，新有越吟生。
贈雷鄉張明府
作者：曹松（唐）

任官徵戰後，度日寄閑身。封卷還高客，飛書問野人。廢田教種穀，生路遣尋薪。若起柴桑興，無先漉酒巾。
嶽陽晚泊
作者：曹松（唐）

輕帆下闊流，便泊此沙洲。湖影撼山朵，日陽燒野愁。白波爭起倒，青嶼或沈浮。是際船中望，東南仞仞秋。
覽春榜喜孫鄠成名
作者：曹松（唐）

門外報春榜，喜君天子知。舊愁渾似雪，見日總消時。塔下牡丹氣，江頭楊柳絲。風光若有分，無處不相宜。
己亥歲二首
作者：曹松（唐）

澤國江山入戰圖，生民何計樂樵蘇。憑君莫話封侯事，一將功成萬骨枯。傳聞一戰百神愁，兩岸強兵過未休。誰道滄江總無事，近來長共血爭流。
亂後入洪州西山
作者：曹松（唐）

寂寂陰溪水漱苔，塵中將得苦吟來。東峰道士如相問，縣令而今不姓梅。
送僧入廬山
作者：曹松（唐）

若到江州二林寺，遍遊應未出雲霞。廬山瀑布三千仞，畫破青霄始落斜。
送僧入蜀過夏
作者：曹松（唐）

師言結夏入巴峰，雲水回頭幾萬重。五月峨眉須近火，木皮領重只如冬。
江西逢僧省文
作者：曹松（唐）

閩地高僧楚地逢，僧遊蠻錫掛垂松。白雲逸性都無定，才出雙峰愛五峰。高僧不負雪峰期，卻伴青霞入翠微。百葉巖前霜欲降，想得白蓮花上月，滿山猶帶舊光輝。
水精念珠
作者：曹松（唐）

等量紅縷貫晶熒，盡道勻圓別未勝。鑿斷玉潭盈尺水，幾度夜深尋不著，琉璃為殿月為燈。
南海旅次
作者：曹松（唐）

憶歸休上越王臺，歸思臨高不易裁。為客正當無雁處，心似百花開未得，年年爭發被春催。
春草
作者：曹松（唐）

不獨滿池塘，夢中佳句香。春風有餘力，引上古城牆。
金谷園
作者：曹松（唐）

當年歌舞時，不說草離離。今日歌舞盡，滿園秋露垂。
夏日東齋
作者：曹松（唐）

三庚到秋伏，偶來松檻立。熱少清風多，開門放山入。
南朝
作者：曹松（唐）

三籬蓋馳道，風烈一無取。時見牧牛童，嗔牛吃禾黍。
言懷
作者：曹松（唐）

出山不得意，謁帝值戈鋋。豈料為文日，翻成用武年。
寒食日題杜鵑花
作者：曹松（唐）

一朵又一朵，並開寒食時。誰家不禁火，總在此花枝。
鐘陵寒食日郊外閒遊
作者：曹松（唐）

可憐時節足風情，杏子粥香如冷餳。無奈春風輸舊火，遍教人喚作山櫻。
中秋對月
作者：曹松（唐）

無雲世界秋三五，共看蟾盤上海涯。直到天頭天盡處，不曾私照一人家。
陪湖南李中丞宴隱溪
作者：曹松（唐）

竹林啼鳥不知休，羅列飛橋水亂流。觸散柳絲回玉勒，若值主人嫌晝短，應陪秉燭夜深遊。
別湖上主人
作者：曹松（唐）

門系釣舟雲滿岸，借君幽致坐移旬。湖村夜叫白蕪雁，不辭更住醒還醉，太一東峰歸夢頻。
贈廣宣大師
作者：曹松（唐）

憶昔同遊紫閣雲，別來三十二回春。白頭相見雙林下，猶是清朝未退人。
鐘陵寒食日與同年裴顏李先輩、鄭校書郊外閒遊
作者：曹松（唐）

寒節鐘陵香騎隨，同年相命楚江湄。雲間影過鞦韆女，銀瓶冷酒皆傾盡，半臥垂楊自不知。
江外除夜
作者：曹松（唐）

千門庭燎照樓臺，總為年光急急催。半夜臘因風捲去，不是多岐漸平穩，誰能呼酒祝昭回。
七夕
作者：曹松（唐）

牛女相期七夕秋，相逢俱喜鵲橫流。彤雲縹緲回金輅，更殘便是分襟處，曉箭東來射翠樓。
羅浮山下書逸人壁
作者：曹松（唐）

海上亭臺山下煙，買時幽邃不爭錢。莫言白日催華髮，可中更踐無人境，知是羅浮第幾天。
天臺瀑布
作者：曹松（唐）

萬仞得名雲瀑布，遠看如織掛天臺。休疑寶尺難量度，欲知便是銀河水，墮落人間合卻回。
桂江
作者：曹松（唐）

未識佳人尋桂水，水雲先解傍壺觴。筍林次第添斑竹，如飛似墮皆青壁，畫手不強元化強。
南海
作者：曹松（唐）

傾騰界漢沃諸蠻，立望何如畫此看。無地不同方覺遠，萬狀千形皆得意，長鯨獨自轉身難。
洞庭湖
作者：曹松（唐）

東西南北各連空，波上唯留小朵峰。長與嶽陽翻鼓角，直到劫餘還作陸，是時應有羽人逢。
霍山
作者：曹松（唐）

七千七百七十丈，丈丈藤蘿勢入天。未必展來空似翅，直是畫工須閣筆，況無名畫可流傳。
巫峽
作者：曹松（唐）

巫山蒼翠峽通津，下有仙宮楚女真。不逐彩雲歸碧落，應是荊山留不住，至今猶得睹芳塵。
送陳樵校書歸泉州
作者：曹松（唐）

巨塔列名題，詩心亦罕齊。除官京下闕，乞假海門西。別席侵殘漏，歸程避戰鼙。關遙秦雁斷，家近瘴雲低。候馬春風館，迎船曉月溪。帝京須早入，莫被刺桐迷。
贈鏡湖處士方幹二首
作者：曹松（唐）

包含教化剩搜羅，句出東甌奈峭何。世路不妨平處少，後輩難為措機杼，先生織字得龍梭。只擬應星眠越絕，唯將麗什當高勳。磨礱清濁人難會，他時莫為三徵起，門外沙鷗解笑君。
拜訪陸處士
作者：曹松（唐）

萬卷書邊人半白，再來惟恐降玄纁。性靈比鶴爭多少，將知穀口耕煙者，低視齊梁楚趙君。
嶺南道中
作者：曹松（唐）

百花成實未成歸，未必歸心與志違。但有壺觴資逸詠，遊子馬前芳草合，鷓鴣啼歇又南飛。
春日自吳門之陽羨道中書事
作者：曹松（唐）

勝異恣遊應未遍，路岐猶去幾時還。浪花湖闊虹蜺斷，眼前便是神仙事，何必須言洞府間。
將入關行次湘陰
作者：曹松（唐）

背顧秦城在何處，圖書作伴過湘東。神鴉亂噪黃陵近，也知漸老巖棲穩，爭奈文闈有至公。
題昭州山寺常寂上人水閣
作者：曹松（唐）

常寂常居常寂裡，年年月月是空空。階前未放巖根斷，他時憶著堪圖畫，一朵雲山二水中。
廣州貽匡緒法師
作者：曹松（唐）

口宣微密不思議，不是除貪即誡痴。只待外方緣了日，必竟懶過高坐寺，未能全讓法雲師。
贈道人
作者：曹松（唐）

住山因以福為庭，便向山中隱姓名。閬苑駕將雕羽去，顧我從來斷浮濁，擬驅雞犬上三清。
送乞雨禪師臨遇南遊
作者：曹松（唐）

活得枯樵耕者知，巡方又欲向天涯。珠穿閩國菩提子，生緣在地南浮去，自此孤雲不可期。
南海陪鄭司空遊荔園
作者：曹松（唐）

荔枝時節出旌斿，南國名園盡興遊。亂結羅紋照襟袖，他日為霖不將去，也須圖畫取風流。
李郎中林亭
作者：曹松（唐）

只向砌邊流野水，樽前上下看魚兒。筍蹊已長過人竹，大才必擬逍遙去，更遣何人佐盛時。
夜飲
作者：曹松（唐）

良宵公子宴蘭堂，濃麝燻人獸吐香。雲帶金龍銜畫燭，席上未知簾幕曉，青娥低語指東方。
駙馬宅宴罷
作者：曹松（唐）

粉牆殘月照宮祠，宴闋銀瓶一半欹。學語鶯兒飛未穩，放身斜墜綠楊枝。
吊建州李員外
作者：曹松（唐）

銘旌歸故里，猿鳥亦淒然。已葬桐江月，空回建水船。客傳為郡日，僧說讀書年。恐有吟魂在，深山古木邊。
吊李翰林
作者：曹松（唐）

李白雖然成異物，逸名猶與萬方傳。昔朝曾侍玄宗側，投金渚畔春楊柳，自此何人系酒船。
山中
作者：曹松（唐）

要路豪家非往還，巖門先有不曾關。眾心惟恐地無剩，樵夫豈解營生業，貴欲自安麋鹿間。
山寺引泉
作者：曹松（唐）

劈碎琅玕意有餘，細泉高引入香廚。山僧未肯言根本，莫是銀河漏洩無。
友人池上詠蘆
作者：曹松（唐）

秋聲誰種得，蕭瑟在池欄。葉澀棲蟬穩，叢疏宿鷺難。斂煙宜下□，颯吹省先寒。此物生蒼島，令人憶釣竿。
商山
作者：曹松（唐）

垂白商於原下住，兒孫共死一身忙。木弓未得長離手，猶與官家射麝香。
荊南道中
作者：曹松（唐）

十月荒郊雪氣催，依稀愁色認陽臺。遊秦分系三條燭，如何住在猿聲裡，卻被蟬吟引下來。
武德殿朝退望九衢春色
作者：曹松（唐）

玉殿朝初退，天街一看春。南山初過雨，北闕淨無塵。夾道夭桃滿，連溝禦柳新。蘇舒同舜澤，煦嫗並堯仁。佳氣浮軒蓋，和風襲縉紳。自茲憐萬物，同入發生辰。
吊北邙
作者：曹松（唐）

山下望山上，夕陽看又曛。無人醫白髮，少地著新墳。歲代殊相遠，賢愚旋不分。東歸聊一吊，亂木倚寒雲。
及第敕下，宴中獻座主杜侍郎
作者：曹松（唐）

得召丘牆淚卻頻，若無公道也無因。門前送敕朱衣吏，南山雖有歸溪路，爭那酬恩未殺身。
梢雲
作者：曹松（唐）

殊質資靈貺，陵空發瑞雲。梢梢含樹影，鬱鬱動霞文。不比因風起，全非觸石分。葉光閑泛灩，枝彩靜氛氳。隱見心無宰，裴回慶自君。翻飛如可託，長願在橫汾。
白角簟
作者：曹松（唐）

角簟工夫已到頭，夏來全佔滿床秋。若言保惜歸華屋，蒲桃錦是瀟湘底，曾得王孫價倍酬。
碧角簟
作者：曹松（唐）

細皮重疊織霜紋，滑膩鋪床勝錦茵。八尺碧天無點翳，五月不教炎氣入，滿堂秋色冷龍鱗。
滕王閣春日晚望
作者：曹松（唐）

淩春帝子閣，偶眺日移西。浪勢平花塢，帆陰上柳堤。
句
作者：曹松（唐）

追遊若遇三清樂，行從應妨一日春。（李肇《國史補》雲：曲江大會，先牒教坊，請奏上禦紫雲樓觀焉。時或擬作樂，則為之移日，故曹松詩云雲）石脈水流泉滴沙，鬼燈然點松柏花。鹿眠荒圃寒蕪白，鴉噪殘陽敗葉飛。華嶽影寒清露掌，海門風急白潮頭。
奉送韋起居老舅百日假滿歸嵩陽舊居
作者：權德輿（唐）

威鳳翔紫氣，孤雲出寥天。奇採與幽姿，縹緲皆自然。嘗聞陶唐氏，亦有巢由全。以此聳風俗，豈必效羈牽。大君遂群方，左史蹈前賢。振衣去朝市，賜告歸林泉。滑和固難久，循性得所便。有名皆畏途，無事乃真筌。舊壑窮杳窕，新潭漾淪漣。巖花落又開，山月缺複圓。輕策逗蘿徑，幅巾淩翠煙。機閑魚鳥狎，體和芝朮鮮。四皓本違難，二疏猶待年。況今寰海清，複此鬢髮玄。顧慚纓上塵，未絕區中緣。齊竽終自退，心寄嵩峰巔。
奉送孔十兄賓客承恩致政歸東都舊居
作者：權德輿（唐）

達人曠跡通出處，每憶安居舊山去。乞身已見抗疏頻，南史編年著盛名，東朝侍講常虛佇。角巾華髮忽自遂，歸路依依童稚樂，都門藹藹壺觴舉。能將此道助皇風，
送密秀才吏部駁放後歸蜀，應崔大理序
作者：權德輿（唐）

蜀國本多士，雄文似相如。之子西南秀，名在賢能書。薄祿且未及，故山念歸歟。迢迢三千里，返駕一羸車。玉壘長路盡，錦江春物餘。此行無慍色，知爾戀林廬。
送袁中丞持節冊南詔五韻
作者：權德輿（唐）

西南使星去，遠徹通朝聘。煙雨僰道深，麾幢漢儀盛。途輕五尺險，水愛雙流淨。上國洽恩波，外臣遵禮命。離堂駐騶馭，且盡樽中聖。
人日送房二十六侍禦歸越
作者：權德輿（唐）

驛騎歸時驄馬蹄，蓮花府映若邪溪。帝城人日風光早，不惜離堂醉似泥。
送張閣老中丞持節冊吊回鶻
作者：權德輿（唐）

旌旆翩翩擁漢官，君行常得遠人歡。分職南臺知禮重，欲散別離唯有醉，暫煩賓從駐徵鞍。
送二十叔赴任餘杭尉
作者：權德輿（唐）

拜首直城陰，樽開意不任。梅仙歸劇縣，阮巷奏離琴。春草吳門綠，秋濤浙水深。十年曾旅寓，應愜宦遊心。
春送十四叔赴任渝州錄事絕句
作者：權德輿（唐）

隨牒忽離南北巷，解巾都吏有清風。巴城鎖印六聯靜，盡日閑謠廨署中。
送韋十二丈赴襄城令三韻
作者：權德輿（唐）

留連出關騎，斟酌臨岐酒。舊業傳一經，新官栽五柳。去去望行塵，青門重回首。
送薛十九丈授將作主簿，分司東都，賦得春草
作者：權德輿（唐）

芊芊遠郊外，杳杳春巖曲。愁處映微波，望中連淨綠。日暮藉離觴，折芳心斷續。
送正字十九兄歸江東醉後絕句
作者：權德輿（唐）

命駕相思不為名，春風歸騎出關程。離堂莫起臨岐歎，文舉終當薦禰衡。
送張詹事致政歸嵩山舊隱
作者：權德輿（唐）

解龜辭漢庭，卻憶少微星。直指常持憲，平反更恤刑。閑思紫芝侶，歸臥白雲扃。明詔優筋力，安車適性靈。群公來藹藹，獨鶴去冥冥。想到揮金處，嵩吟枕上青。
送許著作分司東都
作者：權德輿（唐）

月旦繼平輿，風流仕石渠。分曹向瀍洛，守職正圖書。棣萼榮相映，瓊枝色不如。賓朋爭漉酒，徒禦侍巾車。異日始離抱，維思烹鯉魚。
送少清赴潤州參軍，因思練舊居
作者：權德輿（唐）

二紀樂簞瓢，煙霞暮與朝。因君宦遊去，記得春江潮。遠別更搔首，初官方折腰。青門望離袂，魂為阿連銷。
送浚上人歸揚州禪智寺
作者：權德輿（唐）

蠹露宗通法已傳，麻衣筇杖去悠然。揚州後學應相待，遙想幡花古寺前。
獻歲送李十兄赴黔中酒後絕句
作者：權德輿（唐）

一樽歲酒且留歡，三峽黔江去路難。志士感恩無遠近，異時應戴惠文冠。
送張僕射朝見畢歸鎮
作者：權德輿（唐）

青光照目青門曙，玉勒雕戈擁騶馭。東方連帥南陽公，共看三接欲為霖，卻念百城同望歲。雙旌去去戀儲胥，
送韋行軍員外赴河陽
作者：權德輿（唐）

五代武弁侍明光，輟佐中權拜外郎。記事還同楚倚相，三城曉角啟軒門，一縣繁花照蓮府。上略儒風並者稀，
送韋中丞奉使新羅
作者：權德輿（唐）

淳化洽宣告，殊方均惠養。計書重譯至，錫命雙旌往。星辭北極遠，水泛東溟廣。斗柄辨宵程，天琛宜晝賞。孤光洲島迥，淨綠煙霞敞。展禮盛賓徒，交歡覿君長。經途勞視聽，愴別縈夢想。延頸旬歲期，新恩在歸鞅。
送從翁赴任長子縣令
作者：權德輿（唐）

家風本鉅儒，吏職化雙鳧。啟事才方愜，臨人政自殊。地雄韓上黨，秩比魯中都。拜首春郊夕，離杯莫向隅。
送從弟廣東歸絕句
作者：權德輿（唐）

夏雲如火鑠晨輝，款段羸車整素衣。知爾業成還出谷，今朝莫愴斷行飛。
送王煉師赴王屋洞
作者：權德輿（唐）

稔歲在芝田，歸程入洞天。白雲辭上國，青鳥會群仙。自以棋銷日，寧資藥駐年。相看話離合，風馭忽泠然。
送薛溫州
作者：權德輿（唐）

昨日饋連營，今來刺列城。方期建禮直，忽訪永嘉程。郡內裁詩暇，樓中遲客情。憑君減千騎，莫遣海鷗驚。
送黔中裴中丞閣老赴任
作者：權德輿（唐）

五諫留中禁，雙旌輟上才。內臣持鳳詔，天廄錫龍媒。宴語暌蘭室，輝榮亞柏臺。懷黃宜命服，舉白歎離杯。景霽山川迥，風清霧露開。辰溪分浩淼，僰道接縈回。勝理環中得，殊琛徼外來。行看旬歲詔，傳慶在公臺。
送崔諭德致政東歸
作者：權德輿（唐）

天子坐法宮，詔書下江東。懿此嘉遁士，蒲車赴丘中。褐衣入承明，樸略多古風。直道侍太子，昌言沃宸聰。巖居四十年，心與鷗鳥同。一朝受恩澤，自說如池龍。乞骸歸故山，累疏明深衷。大君不奪志，命錫忽以崇。旭旦出國門，輕裝若秋蓬。家依白雲嶠，手植丹桂叢。竹齋引寒泉，霞月相玲瓏。曠然解赤綬，去逐冥冥鴻。
送三十叔赴任晉陵
作者：權德輿（唐）

春雲結暮陰，侍坐捧離襟。黃綬輕裝去，青門芳草深。十年塵右職，三徑寄遐心。便道停橈處，應過舊竹林。
送安南裴都護
作者：權德輿（唐）

忽佩交州印，初辭列宿文。莫言方任遠，且貴主憂分。迥轉朱鳶路，連飛翠羽群。戈船航漲海，旌旆卷炎雲。絕徼褰帷識，名香夾轂焚。懷來通北戶，長養洽南燻。暫歎同心阻，行看異績聞。歸時無所欲，薏苡或煩君。
送別沅泛
作者：權德輿（唐）

念爾強學殖，非貫早從師。溫溫稟義方，慥慥習書詩。計偕來上國，宴喜方怡怡。經術既修明，藝文亦葳蕤。伊予諒無取，瑣質荷洪慈。偶來貳儀曹，量力何可支。廢業固相受，避嫌誠自私。徇吾刺促心，婉爾康莊姿。古人貴直道，內訟乖坦夷。用茲處大官，無乃玷清時。羸車出門去，悵望交涕洟。琢磨貴分陰，歲月若飆馳。千里起足下，豐年系鎡dQ。苟令志氣堅，佇見纓佩隨。斑斕五彩服，前路春物熙。舊遊憶江南，環堵留蓬茨。湖水白於練，蓴羹細若絲。別來十三年，夢寐時見之。寵榮忽逾量，荏苒不自知。晨興愧華簪，止足為靈龜。遐路各自愛，大來行可期。青冥在目前，努力調羽儀。
送張曹長工部大夫奉使西番
作者：權德輿（唐）

殊鄰覆露同，奉使小司空。西候車徒出，南臺節印雄。吊祠將渥命，導驛暢皇風。故地山河在，新恩玉帛通。塞雲凝廢壘，關月照驚蓬。青史書歸日，翻輕五利功。
九華觀宴餞崔十七叔判官赴義武幕兼呈書記蕭校書
作者：權德輿（唐）

炎光三伏晝，洞府宜幽步。宿雨潤芝田，鮮風搖桂樹。陰陰臺殿敞，靡靡軒車駐。晚酌臨水清，晨裝出關路。偏榮本郡闢，倍感元臣遇。記室有門人，因君達書素。
送文暢上人東遊
作者：權德輿（唐）

桑門許辯才，外學接宗雷。護法麻衣淨，翻經貝葉開。宗通知不染，妄想自堪哀。或結西方社，師遊早晚回。
送靈武範司空
作者：權德輿（唐）

上略在安邊，吳鉤結束鮮。三公臨右地，七萃擁中堅。舊壘銷烽火，新營辨井泉。伐謀師以律，賈勇士爭先。塞迥晴看月，沙平遠際天。榮燻知屈指，應在盛秋前。
送商州杜中丞赴任
作者：權德輿（唐）

安康地裡接商於，帝命專城總賦輿。夕拜忽辭青瑣闥，綺皓清風千古在，因君一為謝巖居。
送殷卿罷舉歸淮南舊居
作者：權德輿（唐）

計偕十上竟無成，忽憶巖居便獨行。志業嘗探絕編義，惆悵中年群從少，相看欲別倍關情。
七言
作者：呂巖（唐）

金丹一粒定長生，須得真鉛煉甲庚。火取南方赤鳳髓，齋戒興功成九轉，定應入口鬼神驚。功滿來來際會難，又聞東去上仙壇。杖頭春色一壺酒，先生去後身須老，乞與貧儒換骨丹。碧潭深處一真人，貌似桃花體似銀。鬢髮未斑緣有術，任彼桑田變滄海，一丸丹藥定千春。爐養丹砂鬢不斑，假將名利住人間。已逢志士傳神藥，幸蒙上士甘撈摝，處世輸君一個閑。誰解長生似我哉，煉成真氣在三臺。盡知白日昇天去，只吞一粒金丹藥，飛入青霄更不回。亂雲堆裡表星都，認得深藏大丈夫。綠酒醉眠閑日月，山水路遙人不到，茅君訊息近知無。鶴為車駕酒為糧，為戀長生不死鄉。地脈尚能縮得短，若欲時流親得見，朝朝不離水銀行。靈芝無種亦無根，解飲能餐自返魂。但得煙霞供歲月，一得不回千古內，更無塚墓示兒孫。世上何人會此言，休將名利掛心田。等閒倒盡十分酒，他時功滿歸何處，直駕雲車入洞天。玄門帝子坐中央，得算明長感玉皇。枕上山河和雨露，真個夫妻齊守志，立教牽惹在陰陽。遙指高峰笑一聲，紅霞紫霧面前生。每於廛市無人識，他時若赴蓬萊洞，知我仙家有姓名。堪笑時人問我家，杖擔雲物惹煙霞。眉藏火電非他說，騎龍遠出遊三島，夜久無人玩月華。九曲江邊坐臥看，一條長路入天端。慶雲捧擁朝丹闕，功能濟命長無老，只在人心不是難。玄門玄理又玄玄，不死根元在汞鉛。知是一般真個術，妙要能生覺本體，勤心到處自如然。公卿雖貴不曾酬，說著仙鄉便去遊。為討石肝逢蜃海，據見目前無個識，不如杯酒混凡流。曾邀相訪到仙家，忽上昆侖宴月華。玉女控攏蒼獬豸，今在人寰人不識，看看揮袖入煙霞。火種丹田金自生，重重樓閣自分明。三千功行百旬見，今朝得赴瑤池會，九節幢幡洞裡迎。因看崔公入藥鏡，令人心地轉分明。陽龍言向離宮出，修真道士如知此，定跨赤龍歸玉清。浮生不實為輕忽，衲服深藏奇異骨。非是塵中不染塵，一點刀圭五彩生，飛丹走入神仙窟。莫怪愛吟天上詩，蓋緣吟得世間稀。慣餐玉帝宮中飯，何時再控青絲轡，又掉金鞭入紫微。黃芽白雪兩飛金，行即高歌醉即吟。日月暗扶君甲子，的當南遊歸甚處，莫交鶴去上天尋。雲鬢雙明骨更輕，自言尋鶴到蓬瀛。日論藥草皆知味，來春又擬攜筇去，為憶軒轅海上行。龍精龜眼兩相和，丈六男兒不奈何。九盞水中煎赤子，半醉好吞龍鳳髓，勸君休更認彌陀。強居此境絕知音，野景雖多不合吟。詩句若喧卿相口，除此更無餘個事，一壺村酒一張琴。華陽山裡多芝田，華陽山叟複延年。青松巖畔攀高幹，三千功滿好歸去，休與時人說洞天。天生不散自然心，成敗從來古與今。得路應知能出世，咫尺洞房仙景在，莫隨波浪沒光陰。自隱玄都不記春，幾回滄海變成塵。玉京殿裡朝元始，我今學得長生法，未肯輕傳與世人。北帝南辰掌內觀，潛通造化暗相傳。金槌袖裡居元宅，明明道在堪訊息，日月灘頭去又還。日影元中合自然，奔雷走電入中原。長驅赤馬居東殿，方知此是生生物，得在仁人始受傳。六龍齊駕得升幹，須覺潛通造化權。真道每吟秋月澹，一載已成千歲藥，誰人將袖染塵寰。五嶽灘頭景象新，仁人方達杳冥身。天綱運轉三元淨，明明說向中黃路，霹靂聲中自得神。欲陪仙侶得身輕，飛過蓬萊徹上清。朱頂鶴來雲外接，下瞰日輪天欲曉，定知人世久長生。四海皆忙幾個閑，時人口內說塵緣。知君有道來山上，方知鼎貯神仙藥，乞取刀圭一粒看。割斷繁華掉卻榮，便從初得是長生。曾於錦水為蟬蛻，不知功滿歸何處，直跨虯龍上玉京。當年詩價滿皇都，掉臂西歸是丈夫。萬頃白雲獨自有，他日與君重際會，竹溪茅舍夜相呼。金錘灼灼舞天階，獨自騎龍去又來。高臥白雲觀日窟，晚醉九巖回首望，北邙山下骨皚皚。結交常與道情深，日日隨他出又沈。若要自通雲外鶴，未去瑤臺猶混世，不妨杯酒喜閑吟。因攜琴劍下煙蘿，何幸今朝喜暫過。貌相本來猶自可，些小道功如不信，金階舍手試看麼。傾側華陽醉再三，騎龍遇晚下南巖。眉因拍劍留星電，曾將鐵鏡照神鬼，霹靂搜尋火滿潭。鐵鏡烹金火滿空，碧潭龍臥夕陽中。麒麟意合乾坤地，閑鋪羽服居仙窟，自著金蓮造化功。隨緣信業任浮沈，似水如雲一片心。兩卷道經三尺劍，一嚼永添千載壽，一丸丹點一斤金。琴劍酒棋龍鶴虎，逍遙落托永無憂。閑騎白鹿遊三島，時人若要還如此，名利浮華即便休。紫極宮中我自知，親磨神劍劍還飛。先差玉子開南殿，蓬萊不是凡人處，只怕愚人洩世機。向身方始出埃塵，造化功夫只在人。早使亢龍拋地網，擊劍夜深歸甚處，披星帶月折麒麟。春盡閑閑過落花，一回舞劍一籲嗟。常憂白日光陰促，世間萬種浮沉事，達理誰能似我家。日為和解月呼丹，華夏諸侯肉眼看。仁義異如胡越異，笑指不平千萬萬，騎龍撫劍九重關。別來洛汭六東風，醉眼吟情慵不慵。擺撼乾坤金劍吼，為報晉成仙子道，再期春色會稽峰。發頭滴血眼如鐶，吐氣雲生怒世間。爭耐不平千古事，為滅世情兼負義，劍光腥染點痕斑。雨雪霏霏天已暮。金鐘滿勸撫焦桐。詩吟席上未移刻，不知誰是虧忠孝，攜個人頭入坐中。未煉還丹且煉心，丹成方覺道元深。每留客有錢酤酒，神仙事業人難會，養性長生自意吟。鐵牛耕地種金錢，刻石時童把貫穿。一粒粟中藏世界，若向此中玄會得，此玄玄外更無玄。箕星昴宿下長天，凡景寧教不愕然。龍出水來鱗甲就，自是凡流福命薄，忍教微妙略輕傳。閑來掉臂入天門，拂袂徐徐撮彩雲。無語下窺黃穀子，恰值嫦娥排宴會，瑤漿新熟味氤氳。曾隨劉阮醉桃源，未省人間欠酒錢。一領布裘權且當，只此世間無價寶，不憑火裡試燒看。因思往事卻成憨，曾讀仙經第十三。武氏死時應室女，盡日無人話訊息，一壺春酒且醺酣。垂袖騰騰傲世塵，葫蘆攜卻數遊巡。利名身外終非道，華陰市內才相見，不是尋常賣藥人。萬卷仙經三尺琴，劉安聞說是知音。杖頭春色一壺酒，相逢相遇人誰識，只恐沖天沒處尋。曾戰蚩尤玉座前，六龍高駕振鳴鑾。如來車後隨金鼓，軒轅世代橫行後，直隱深巖久覓難。頭角蒼浪聲似鐘，貌如冰雪骨如松。匣中寶劍時頻吼，來年定赴蓬萊會，騎個生獰九色龍。神仙暮入黃金闕，將相門關白玉京。可是洞中無好景，進退兩楹俱未應，憑君與我指前程。九鼎烹煎一味砂，自然火候放童花。星辰照出青蓮顆，有人奪得玄珠餌，三島途中路不賒。天生一物變三才，交感陰陽結聖胎。龍虎順行陰鬼去，功滿自然居物外，人間寒暑任輪回。星辰聚會入離鄉，日月盈虧助藥王。三候火燒金鼎寶，入室用機擒捉取，一丸丹點體純陽。
真人行巴陵市太守怒其不避使案吏具其罪真人…詩曰
作者：呂巖（唐）

暫別蓬萊海上游，偶逢太守問根由。身居北斗星杓下，相逢何事不相認，卻駕白雲歸去休。
仙樂侑席
作者：呂巖（唐）

曾經天上三千劫，又在人間五百年。腰下劍鋒橫紫電，小技等閒聊戲爾，無人知我是真仙。
題桐柏山黃先生庵門
作者：呂巖（唐）

吾有玄中極玄語，周遊八極無處吐。雲輧飄泛到凝陽，無為大道本根源，要君親見求真物。其中有一分三五，浮沈升降入中宮，四象五行齊見土。驅青龍，擒白虎，既修真，須堅確，能轉乾坤泛海嶽。執行天地莫能知，黃秀才，黃秀才，既修真，須且早，人間萬事何時了。貪名貪利愛金多，為他財色身衰老。我今勸子心悲切，留此片言，用表其意。他日相逢，必與汝決。莫退初心，
苦雨雜言寄魯望
作者：皮日休（唐）

吳中十日涔涔雨，歊蒸庳下豪家苦。可憐臨頓陸先生，eQ蠃時時上幾案，蛙黽往往跳琴書。桃花米鬥半百錢，知君志氣如鐵石，甌冶雖神銷不得。乃知苦雨不復侵，府金廩粟虛請來，憶著先生便知愧。愧多饋少真徒然，天公箋，方修次，且榜鳴篷來一醉。
奉和魯望齊梁怨別次韻
作者：皮日休（唐）

芙蓉泣恨紅鉛落，一朵別時煙似幕。鴛鴦剛解惱離心，夜夜飛來棹邊泊。
奉和魯望曉起迴文
作者：皮日休（唐）

孤煙曉起初原曲，碎樹微分半浪中。湖後釣筒移夜雨，無事有杯持永日，共君惟好隱牆東。
奉酬魯望夏日四聲四首：平聲
作者：皮日休（唐）

塘平芙蓉低，庭閑梧桐高。清煙埋陽烏，藍空含秋毫。冠傾慵移簪，杯幹將餔糟。翛然非隨時，夫君真吾曹。
奉酬魯望夏日四聲四首：平上聲
作者：皮日休（唐）

溝渠通疏荷，浦嶼隱淺筱。舟閑攢輕蘋，槳動起靜鳥。陰稀餘桑閑，縷盡晚繭小。吾徒當斯時，此道可以了。
奉酬魯望夏日四聲四首：平去聲
作者：皮日休（唐）

怡神時高吟，快意乍四顧。村深啼愁鵑，浪霽醒睡鷺。書疲行終朝，罩困臥至暮。籲嗟當今交，暫貴便異路。
奉酬魯望夏日四聲四首：平入聲
作者：皮日休（唐）

先生何違時，一室習寂曆。松聲將飄堂，嶽色慾壓席。彈琴奔玄雲，劚藥折白石。如教題君詩，若得劄玉冊。
苦雨中又作四聲詩寄魯望：平聲
作者：皮日休（唐）

涔涔將經旬，昏昏空迷天。鸕鷀成群嬉，芙蓉相偎眠。魚通蓑衣城，帆過菱花田。秋收吾無望，悲之真徒然。
苦雨中又作四聲詩寄魯望：平上聲
作者：皮日休（唐）

河平州橋危，壘晚水鳥上。沖崖搜松根，點沼寫芡響。舟輕通縈紆，棧墮阻指掌。攜橈將尋君，渚滿坐可往。
苦雨中又作四聲詩寄魯望：平去聲
作者：皮日休（唐）

狂霖昏悲吟，瘦桂對病臥。簷虛能彯斜，舍蠹易漏破。宵愁將琴攻，晝悶用睡過。堆書仍傾觴，富貴未換個。
苦雨中又作四聲詩寄魯望：平入聲
作者：皮日休（唐）

羈棲愁霖中，缺宅屋木惡。荷傾還驚魚，竹滴複觸鶴。閑僧千聲琴，宿客一笈藥。悠然思夫君，忽憶蠟屐著。
奉和魯望疊韻雙聲二首：疊韻山中吟
作者：皮日休（唐）

穿煙泉潺湲，觸竹犢觳觫。荒篁香牆匡，熟鹿伏屋曲。
奉和魯望疊韻雙聲二首：雙聲溪上思
作者：皮日休（唐）

疏杉低通灘，冷鷺立亂浪。草彩欲夷猶，雲容空淡蕩。
奉和魯望疊韻吳宮詞二首
作者：皮日休（唐）

侵深尋嶔岑，勢厲衛睥睨。荒王將鄉亡，細麗蔽袂逝。枍栺替制曳，康莊傷荒涼。主虜部伍苦，嬙亡房廊香。
奉和魯望閒居雜題五首：晚秋吟
作者：皮日休（唐）

東皋煙雨歸耕日，免去玄冠手刈禾。火滿酒爐詩在口，今人無計奈儂何。
奉和魯望閒居雜題五首：好詩景
作者：皮日休（唐）

青盤香露傾荷女，子墨風流更不言。寺寺雲蘿堪度日，京塵到死撲侯門。
奉和魯望閒居雜題五首：醒聞檜
作者：皮日休（唐）

解洗餘酲晨半酉，星星仙吹起雲門。耳根無厭聽佳木，會盡山中寂靜源。
奉和魯望閒居雜題五首：寺鐘暝
作者：皮日休（唐）

百緣鬥藪無塵土，寸地章煌欲布金。重擊蒲牢唅山日，冥冥煙樹睹棲禽。
奉和魯望閒居雜題五首：砌思步
作者：皮日休（唐）

襹襹古薜繃危石，切切陰螿應晚田。心事萬端何處止，少夷峰下舊雲泉。
奉和魯望藥名離合夏月即事三首
作者：皮日休（唐）

季春人病拋芳杜，仲夏溪波繞壞垣。衣典濁醪身倚桂，心中無事到雲昏。數曲急溪沖細竹，葉舟來往盡能通。草香石冷無辭遠，志在天臺一遇中。桂葉似茸含露紫，葛花如綬蘸溪黃。連雲更入幽深地，骨錄閑攜相獵郎。
懷錫山藥名離合二首
作者：皮日休（唐）

暗竇養泉容決決，明園護桂放亭亭。曆山居處當天半，夏裡松風盡足聽。曉景半和山氣白，薇香清淨雜纖雲。實頭自是眠平石，腦側空林看虎群。
懷鹿門縣名離合二首
作者：皮日休（唐）

山瘦更培秋後桂，溪澄閑數晚來魚。臺前過雁盈千百，泉石無情不寄書。十裡松蘿陰亂石，門前幽事雨來新。野霜濃處憐殘菊，潭上花開不見人。
奉和魯望寒日古人名一絕
作者：皮日休（唐）

北顧歡遊悲沈宋，南徐陵寢歎齊梁。水邊韶景無窮柳，寒被江淹一半黃。
胥口即事六言二首
作者：皮日休（唐）

波光杳杳不極，霽景澹澹初斜。黑蛺蝶粘蓮蕊，會把酒船偎荻，共君作個生涯。拂釣清風細麗，飄蓑暑雨霏微。湖雲欲散未散，斯人到死還樂，誰道剛須用機？
夜會問答十
作者：皮日休（唐）

寒夜清，簾外迢迢星斗明。況有蕭閑洞中客，癭木杯，杉贅楠瘤刳得來。莫怪家人畔邊笑，落霞琴，寥寥山水揚清音。玉皇仙馭碧雲遠，蓮花燭，亭亭嫩蕊生紅玉。不知含淚怨何人，金火障，紅獸飛來射羅幌。夜來斜展掩深爐，憶山月，前溪後溪清複絕。看看又及桂花時，錦鯨薦，碧香紅膩承君宴。幾度閑眠卻覺來，懷溪雲，漠漠閑籠鷗鷺群。有時日暮碧將合，霜中笛，落梅一曲瑤華滴。不知青女是何人，月下橋，風外拂殘衰柳條。倚欄杆處獨自立，
南充謝郡客遊澧州留贈宇文中丞
作者：暢當（唐）

僕本濩落人，辱當州郡使。量力頗及早，謝歸今即己。蕭蕭若淩虛，襟帶頓銷靡。車服率然來，涔陽作遊子。鬱鬱寡開顏，默默獨行李。忽逢平生友，一笑方在此。秋情寧風日，楚思浩雲水。為語弋林者，冥冥鴻遠矣。
宿報恩寺精舍
作者：暢當（唐）

鐘梵送沈景，星多露漸光。風中蘭靡靡，月下樹蒼蒼。夜殿若山橫，深松如澗涼。羸然虎溪子，遲我一虛床。杳杳空寂舍，濛濛蓮桂香。擁褐依西壁，紗燈靄中央。
自平陽館赴郡
作者：暢當（唐）

晨興平陽館，見月沈江水。溶溶山霧披，肅肅沙鷺起。奉恩謬符竹，伏軾省頑鄙。何當施教化，愧迎小郡吏。寥落火耕俗，征途青冥裡。德綏及吾民，不德將鹿矣。擒姦非效能，多湣會衰齒。恭承共理詔，恆懼墜諸地。
天柱隱所重答江州應物
作者：暢當（唐）

寂寞一悵望，秋風山景清。此中惟草色，翻意見人行。荒徑饒松子，深蘿絕鳥聲。陽崖全帶日，寬嶂偶通耕。拙昧難容世，貧寒別有情。煩君瓊玖贈，幽懶百無成。
山居酬韋蘇州見寄
作者：暢當（唐）

孤柴洩煙處，此中山叟居。觀雲寧有事，耽酒詎知餘。水定鶴翻去，松歌峰儼如。猶煩使君問，更欲結深廬。
春日過奉誠園
作者：暢當（唐）

帝裡陽和日，遊人到禦園。暖催新景氣，春認舊蘭蓀。詠德先臣沒，成蹊大樹存。見桐猶近井，看柳尚依門。獻地非更宅，遺忠永奉恩。又期攀桂後，來賞百花繁。
軍中醉飲寄沈八劉叟
作者：暢當（唐）

酒渴愛江清，餘酣漱晚汀。軟莎欹坐穩，冷石醉眠醒。野膳隨行帳，華音發從伶。數杯君不見，都已遣沈冥。
偶宴西蜀摩訶池
作者：暢當（唐）

珍木鬱清池，風荷左右披。淺觴寧及醉，慢舸不知移。蔭簟流光冷，凝簪照影欹。胡為獨羈者，雪涕向漣漪。
奉送杜中丞赴洪州
作者：暢當（唐）

詔出鳳凰宮，新恩連帥雄。江湖經戰陣，草木待仁風。豪右貪威愛，紆繁德簡通。多慚君子顧，攀餞路塵中。
九日陪皇甫使君泛江宴赤岸亭
作者：暢當（唐）

羈旅逢佳節，逍遙忽見招。同傾菊花酒，緩棹木蘭橈。平楚堪愁思，長江去寂寥。猿啼不離峽，灘沸鎮如潮。舉目關山異，傷心鄉國遙。徒言歡滿座，誰覺客魂消。
蒲中道中二首
作者：暢當（唐）

蒼蒼中條山，厥形極奇磈。我欲涉其崖，濯足黃河水。古剎棲柿林，綠陰覆蒼瓦。歲晏來品題，拾葉總堪寫。
登鸛雀樓
作者：暢當（唐）

迥臨飛鳥上，高出世塵間。天勢圍平野，河流入斷山。
宿潭上二首
作者：暢當（唐）

夜潭有仙舸，與月當水中。嘉賓愛明月，遊子驚秋風。青蒲野陂水，白露明月天。中夜秋風起，心事坐潸然。
別盧綸
作者：暢當（唐）

故交君獨在，又欲與君離。我有新秋淚，非關宋玉悲。
題沈八齋
作者：暢當（唐）

江齋一入何亭亭，因寄淪漣心杳冥。綠綺琴彈白雪引，烏絲絹勒黃庭經。
早春
作者：暢諸（唐）

獻歲春猶淺，園林未盡開。雪和新雨落，風帶舊寒來。聽鳥聞歸雁，看花識早梅。生涯知幾日，更被一年催。
吟元郎中白須詩，兼飲雪水茶，因題壁上
作者：白居易（唐）

吟詠霜毛句，閑嘗雪水茶。城中展眉處，只是有元家。
吳七郎中山人，待制班中，偶贈絕句
作者：白居易（唐）

金馬東門隻日開，漢庭待詔重仙才。第三松樹非華表，那得遼東鶴下來。
和張十八秘書謝裴相公寄馬
作者：白居易（唐）

齒齊膘足毛頭膩，秘閣張郎叱撥駒。洗了頷花翻假錦，丞相寄來應有意，遣君騎去上雲衢。
答山侶
作者：白居易（唐）

頷下髭須半是絲，光陰向後幾多時。非無解掛簪纓意，更慚山侶頻傳語，五十歸來道未遲。
早朝思退居
作者：白居易（唐）

霜嚴月苦欲明天，忽憶閒居思浩然。自問寒燈夜半起，隨有隨無且歸去，擬求豐足是何年。
曲江亭晚望
作者：白居易（唐）

曲江岸北憑欄幹，水面陰生日腳殘。塵路行多綠袍故，不被馬前提省印，何人通道是郎官。
初除主客郎中知制誥與王十一李七元九三舍人中書同宿話舊感懷
作者：白居易（唐）

閑宵靜話喜還悲，聚散窮通不自知。已分雲泥行異路，莫怪不如君氣味，此中來校十年遲。
西省對花憶忠州東坡新花樹，因寄題東樓
作者：白居易（唐）

每看闕下丹青樹，不忘天邊錦繡林。西掖垣中今日眼，最憶東坡紅爛熳，野桃山杏水林檎。
寄題忠州小樓桃花
作者：白居易（唐）

再遊巫峽知何日，總是秦人說向誰。長憶小樓風月夜，紅欄幹上兩三枝。
中書連直，寒食不歸，因懷元九
作者：白居易（唐）

去歲清明日，南巴古郡樓。今年寒食夜，西省鳳池頭。並上新人直，難隨舊伴遊。誠知視草貴，未免對花愁。鬢髮莖莖白，光陰寸寸流。經春不同宿，何異在忠州。
春憶二林寺舊遊，因寄朗、滿、晦三上人
作者：白居易（唐）

一別東林三度春，每春常似憶情親。頭陀會裡為逋客，最慚僧社題橋處，十八人名空一人。
和元少尹新授官
作者：白居易（唐）

官穩身應泰，春風信馬行。縱忙無苦事，雖病有心情。厚祿兒孫飽，前驅道路榮。花時八入直，無暇賀元兄。
朝回和元少尹絕句
作者：白居易（唐）

朝客朝回回望好，盡紆朱紫佩金銀。此時獨與君為伴，馬上青袍唯兩人。
重和元少尹
作者：白居易（唐）

鳳閣舍人京亞尹，白頭俱未著緋衫。南宮起請無訊息，朝散何時得入銜。
中書夜直夢忠州
作者：白居易（唐）

閣下燈前夢，巴南城裡遊。覓花來渡口，尋寺到山頭。江色分明綠，猿聲依舊愁。禁鐘驚睡覺，唯不上東樓。
醉後
作者：白居易（唐）

酒後高歌且放狂，門前閒事莫思量。猶嫌小戶長先醒，不得多時住醉鄉。
待漏入閣書事，奉贈元九學士閣老
作者：白居易（唐）

衙排宣政仗，門啟紫宸關。彩筆停書命，花磚趁立班。稀星點銀礫，殘月墮金環。暗漏猶傳水，明河漸下山。從東分地色，向北仰天顏。碧縷爐煙直，紅垂佩尾閑。綸闈慚併入，翰苑忝先攀。笑我青袍故，饒君茜綬殷。詩仙歸洞裡，酒病滯人間。好去鴛鸞侶，沖天便不還。
晚春重到集賢院
作者：白居易（唐）

官曹清切非人境，風月鮮明是洞天。滿砌荊花鋪紫毯，虛薄至今慚舊職，院名抬舉號為賢。
紫薇花
作者：白居易（唐）

絲綸閣下文書靜，鐘鼓樓中刻漏長。獨坐黃昏誰是伴，紫薇花對紫微郎。
後宮詞
作者：白居易（唐）

雨露由來一點恩，爭能遍佈及千門。三千宮女胭脂面，幾個春來無淚痕。
卜居
作者：白居易（唐）

遊宦京都二十春，貧中無處可安貧。長羨蝸牛猶有舍，但道吾廬心便足，敢辭湫隘與囂塵。
題新居寄元八
作者：白居易（唐）

青龍岡北近西邊，移入新居便泰然。冷巷閉門無客到，莫羨昇平元八宅，自思買用幾多錢。
登龍尾道南望，憶廬山舊隱
作者：白居易（唐）

龍尾道邊來一望，香爐峰下去無因。青山舉眼三千里，君恩壯健猶難報，況被年年老逼身。
馮閣老處見與嚴郎中酬和詩，因戲贈絕句
作者：白居易（唐）

乍來天上宜清淨，不用回頭望故山。縱有舊遊君莫憶，塵心起即墮人間。
見於給事暇日上直寄南省諸郎官詩，因以戲贈
作者：白居易（唐）

倚作天仙弄地仙，誇張一日抵千年。黃麻敕勝長生籙，東曹漸去西垣近，鶴駕無妨更著鞭。
題新昌所居
作者：白居易（唐）

宅小人煩悶，泥深馬鈍頑。街東閑處住，日午熱時還。院窄難栽竹，牆高不見山。唯應方寸內，此地覓寬閑。
西省北院新構小亭種竹開窗東通騎省與李常侍隔窗小飲各題四韻
作者：白居易（唐）

結託白須伴，因依青竹叢。題詩新壁上，過酒小窗中。深院晚無日，虛簷涼有風。金貂醉看好，回首紫垣東。
酬元郎中同制加朝散大夫，書懷見贈
作者：白居易（唐）

命服雖同黃紙上，官班不共紫垣前。青衫脫早差三日，終身擬作臥雲伴，逐月須收燒藥錢。五品足為婚嫁主，
初著緋戲贈元九
作者：白居易（唐）

晚遇緣才拙，先衰被病牽。那知垂白日，始是著緋年。身外名徒爾，人間事偶然。我朱君紫綬，猶未得差肩。
和韓侍郎苦雨
作者：白居易（唐）

潤氣凝柱礎，繁聲注瓦溝。暗留窗不曉，涼引簟先秋。葉濕蠶應病，泥稀燕亦愁。仍聞放朝夜，誤出到街頭。
連雨
作者：白居易（唐）

風雨暗蕭蕭，雞鳴暮複朝。碎聲籠苦竹，冷翠落芭蕉。水鳥投簷宿，泥蛙入戶跳。仍聞蕃客見，明日欲追朝。
初加朝散大夫又轉上柱國
作者：白居易（唐）

紫微今日煙霄地，赤嶺前年泥土身。得水魚還動鱗鬣，柱國勳成私自問，有何功德及生人。
行簡初授拾遺，同早朝入閣，因示十二韻
作者：白居易（唐）

夜色尚蒼蒼，槐陰夾路長。聽鐘出長樂，傳鼓到新昌。宿雨沙堤潤，秋風樺燭香。馬驕欺地軟，人健得天涼。待漏排閶闔，停珂擁建章。爾隨黃合老，吾次紫微郎。併入連稱籍，齊趨對折方。鬥班花接萼，綽立雁分行。近職誠為美，微才豈合當。綸言難下筆，諫紙易盈箱。老去何僥倖，時來不料量。唯求殺身地，相誓答恩光。
立秋日登樂遊園
作者：白居易（唐）

獨行獨語曲江頭，回馬遲遲上樂遊。蕭颯涼風與衰鬢，誰教計會一時秋。
新秋早起，有懷元少尹
作者：白居易（唐）

秋來轉覺此身衰，晨起臨階盥漱時。漆匣鏡明頭盡白，老去相逢無別計，強開笑口展愁眉。
夜箏
作者：白居易（唐）

紫袖紅弦明月中，自彈自感暗低容。弦凝指咽聲停處，別有深情一萬重。
妻初授邑號告身
作者：白居易（唐）

弘農舊縣授新封，鈿軸金泥誥一通。我轉官階常自愧，倚得身名便慵墮，日高猶睡綠窗中。
送客南遷
作者：白居易（唐）

我說南中事，君應不願聽。曾經身困苦，不覺語叮嚀。燒處愁雲夢，波時憶洞庭。春畬煙勃勃，秋瘴露冥冥。蚊蚋經冬活，魚龍欲雨腥。水蟲能射影，山鬼解藏形。穴掉巴蛇尾，林飄鴆鳥翎。颶風千里黑，qL草四時青。客似驚弦雁，舟如委浪萍。誰人勸言笑，何計慰漂零。慎勿琴離膝，長須酒滿瓶。大都從此去，宜醉不宜醒。
暮歸
作者：白居易（唐）

不覺百年半，何曾一日閑。朝隨燭影出，暮趁鼓聲還。甕裡非無酒，牆頭亦有山。歸來長困臥，早晚得開顏。
寄遠
作者：白居易（唐）

欲忘忘未得，欲去去無由。兩腋不生翅，二毛空滿頭。坐看新落葉，行上最高樓。暝色無邊際，茫茫盡眼愁。
舊房
作者：白居易（唐）

遠壁秋聲蟲絡絲，入簷新影月低眉。床帷半故簾旌斷，仍是初寒欲夜時。
錢侍郎使君以題廬山草堂詩見寄，因酬之
作者：白居易（唐）

殷勤江郡守，悵望掖垣郎。慚見新瓊什，思歸舊草堂。事隨心未得，名與道相妨。若不休官去，人間到老忙。
寄山僧
作者：白居易（唐）

眼看過半百，早晚掃巖扉。白首誰能住，青山自不歸。百千萬劫障，四十九年非。會擬抽身去，當風鬥擻衣。
慈恩寺有感
作者：白居易（唐）

自問有何惆悵事，寺門臨入卻遲回。李家哭泣元家病，柿葉紅時獨自來。
酬嚴十八郎中見示
作者：白居易（唐）

口厭含香握厭蘭，紫微青瑣舉頭看。忽驚鬢後蒼浪發，承明長短君應入，莫憶家江七裡灘。
寄王秘書
作者：白居易（唐）

霜菊花萎日，風梧葉碎時。怪來秋思苦，緣詠秘書詩。
中書寓直
作者：白居易（唐）

繚繞宮牆圍禁林，半開閶闔曉沉沉。天晴更覺南山近，自嫌野物將何用，土木形骸麋鹿心。
自問
作者：白居易（唐）

黑花滿眼絲滿頭，早衰因病病因愁。宦途氣味已諳盡，五十不休何日休。
曲江獨行，招張十八
作者：白居易（唐）

曲江新歲後，冰與水相和。南岸猶殘雪，東風未有波。偶遊身獨自，相憶意如何。莫待春深去，花時鞍馬多。
新居早春二首
作者：白居易（唐）

靜巷無來客，深居不出門。鋪沙蓋苔面，掃雪擁松根。漸暖宜閒步，初晴愛小園。覓花都未有，唯覺樹枝繁。地潤東風暖，閑行蹋草芽。呼童遣移竹，留客伴嘗茶。溜滴簷冰盡，塵浮隙日斜。新居未曾到，鄰裡是誰家。
新昌新居書事四十韻，因寄元郎中、張博士
作者：白居易（唐）

冒寵已三遷，歸期始二年。囊中貯餘俸，園外買閒田。狐兔同三徑，蒿萊共一廛。新園聊剗穢，舊屋且扶顛。簷漏移傾瓦，梁欹換蠹椽。平治繞臺路，整頓近階磚。巷狹開容駕，牆低壘過肩。門閭堪駐蓋，堂室可鋪筵。丹鳳樓當後，青龍寺在前。市街塵不到，宮樹影相連。省史嫌坊遠，豪家笑地偏。敢勞賓客訪，或望子孫傳。不覓他人愛，唯將自性便。等閒栽樹木，隨分佔風煙。逸緻因心得，幽期遇境牽。松聲疑澗底，草色勝河邊。虛潤冰銷地，晴和日出天。苔行滑如簟，莎坐軟於綿。簾每當山卷，帷多帶月褰。籬東花掩映，窗北竹嬋娟。跡慕青門隱，名慚紫禁仙。假歸思晚沐，朝去戀春眠。拙薄才無取，疏慵職不專。題牆書命筆，沽酒率分錢。柏杵舂靈藥，銅瓶漱暖泉。爐香穿蓋散，籠燭隔紗然。陳室何曾掃，陶琴不要弦。屏除俗事盡，養活道情全。尚有妻孥累，猶為組綬纏。終須拋爵祿，漸擬斷腥羶。大抵宗莊叟，私心事竺幹。浮榮水劃字，真諦火生蓮。梵部經十二，玄書字五千。是非都付夢，語默不妨禪。博士官猶冷，郎中病已痊。多同僻處住，久結靜中緣。緩步攜筇杖，徐吟展蜀箋。老宜閑語話，悶憶好詩篇。蠻榼來方瀉，蒙茶到始煎。無辭數相見，鬢髮各蒼然。
喜敏中及第，偶示所懷
作者：白居易（唐）

自知群從為儒少，豈料詞場中第頻。桂折一枝先許我，莫學爾兄年五十，蹉跎始得掌絲綸。
久不見韓侍郎，戲題四韻以寄之
作者：白居易（唐）

近來韓閣老，疏我我心知。戶大嫌甜酒，才高笑小詩。靜吟乖月夜，閑醉曠花時。還有愁同處，春風滿鬢絲。
寄白頭陀
作者：白居易（唐）

近見頭陀伴，雲師老更慵。性靈閑似鶴，顏狀古於松。山裡猶難覓，人間豈易逢。仍聞移住處，太白最高峰。
和韓侍郎題楊舍人林池見寄
作者：白居易（唐）

渠水暗流春凍解，風吹日炙不成凝。鳳池冷暖君諳在，二月因何更有冰。
勤政樓西老柳
作者：白居易（唐）

半朽臨風樹，多情立馬人。開元一株柳，長慶二年春。
偶題閣下廳
作者：白居易（唐）

靜愛青苔院，深宜白鬢翁。貌將松共瘦，心與竹俱空。暖有低簷日，春多颺幕風。平生閑境界，盡在五言中。
予與故刑部李侍郎早結道友以藥術為事與故京兆元尹晚為詩侶有林泉之期周歲之間二君長逝李住曲江北元居昇平西追感舊遊因貽同志
作者：白居易（唐）

從哭李來傷道氣，自亡元後減詩情。金丹同學都無益，如年七十身猶在，但恐傷心無處行。
送馮舍人閣老往襄陽
作者：白居易（唐）

紫微閣底送君回，第二廳簾下不開。莫戀漢南風景好，峴山花儘早歸來。
莫走柳條詞送別
作者：白居易（唐）

南陌傷心別，東風滿把春。莫欺楊柳弱，勸酒勝於人。
酬韓侍郎、張博士雨後遊曲江見寄
作者：白居易（唐）

小園新種紅櫻樹，閑繞花行便當遊。何必更隨鞍馬隊，沖泥蹋雨曲江頭。
元家花
作者：白居易（唐）

今日元家宅，櫻桃發幾枝。稀稠與顏色，一似去年時。失卻東園主，春風可得知。
代人贈王員外
作者：白居易（唐）

好在王員外，平生記得不。共賒黃叟酒，同上莫愁樓。靜接殷勤語，狂隨爛熳遊。那知今日眼，相見冷於秋。
惜小園花
作者：白居易（唐）

曉來紅萼凋零盡，但見空枝四五株。前日狂風昨夜雨，殘芳更合得存無。
蕭相公宅遇自遠禪師，有感而贈
作者：白居易（唐）

宦途堪笑不勝悲，昨日榮華今日衰。轉似秋蓬無定處，應是世間緣未盡，欲拋官去尚遲疑。
草詞畢遇芍藥初開因詠小謝紅藥當階翻詩以為一句未盡其狀偶成十六韻
作者：白居易（唐）

罷草紫泥詔，起吟紅藥詩。詞頭封送後，花口拆開時。坐對鉤簾久，行觀步履遲。兩三叢爛熳，十二葉參差。背日房微斂，當階朵旋欹。釵葶抽碧股，粉蕊撲黃絲。動盪情無限，低斜力不支。週迴看未足，比諭語難為。勾漏丹砂裡，僬僥火焰旗。彤雲剩根蒂，絳幘欠纓緌。況有晴風度，仍兼宿露垂。疑香薰罨畫，似淚著胭脂。有意留連我，無言怨思誰。應愁明日落，如恨來年期。菡萏泥連萼，玫瑰刺繞枝。等量無勝者，唯眼與心知。
喜張十八博士除水部員外郎
作者：白居易（唐）

老何歿後吟聲絕，雖有郎官不愛詩。無複篇章傳道路，今日聞君除水部，喜於身得省郎時。
與沈、楊二舍人閣老同食敕賜櫻桃玩物感恩因成十四韻
作者：白居易（唐）

清曉趨丹禁，紅櫻降紫宸。驅禽養得熟，和葉摘來新。圓轉盤傾玉，鮮明籠透銀。內園題兩字，四掖賜三臣。熒惑晶華赤，醍醐氣味真。如珠未穿孔，似火不燒人。杏俗難為對，桃頑詎可倫。肉嫌盧橘厚，皮笑荔枝皴。瓊液酸甜足，金丸大小勻。偷須防曼倩，惜莫擲安仁。手擘才離核，匙抄半是津。甘為舌上露，暖作腹中春。已懼長屍祿，仍驚數食珍。最慚恩未報，飽喂不才身。
送嚴大夫赴桂州
作者：白居易（唐）

地壓坤方重，官兼憲府雄。桂林無瘴氣，柏署有清風。山水衙門外，旌旗艛艓中。大夫應絕席，詩酒與誰同。
春夜宿直
作者：白居易（唐）

三月十四夜，西垣東北廊。碧梧葉重疊，紅藥樹低昂。月砌漏幽影，風簾飄暗香。禁中無宿客，誰伴紫微郎。
夏夜宿直
作者：白居易（唐）

人少庭宇曠，夜涼風露清。槐花滿院氣，松子落階聲。寂寞挑燈坐，沉吟蹋月行。年衰自無趣，不是厭承明。
七言十二句贈駕部吳郎中七兄
作者：白居易（唐）

四月天氣和且清，綠槐陰合沙堤平。獨騎善馬銜鐙穩，風生竹夜窗間臥，月照松時臺上行。春酒冷嘗三數醆，
玉真張觀主下小女冠阿容
作者：白居易（唐）

綽約小天仙，生來十六年。姑山半峰雪，瑤水一枝蓮。晚院花留立，春窗月伴眠。回眸雖欲語，阿母在傍邊。
龍花寺主家小尼
作者：白居易（唐）

頭青眉眼細，十四女沙彌。夜靜雙林怕，春深一食饑。步慵行道困，起晚誦經遲。應似仙人子，花宮未嫁時。
訪陳二
作者：白居易（唐）

曉垂朱綬帶，晚著白綸巾。出去為朝客，歸來是野人。兩餐聊過日，一榻足容身。此外皆閒事，時時訪老陳。
晚亭逐涼
作者：白居易（唐）

送客出門後，移床下砌初。趁涼行繞竹，引睡臥看書。老更為官拙，慵多向事疏。松窗倚藤杖，人道似僧居。
曲江憶李十一
作者：白居易（唐）

李君歿後共誰遊，柳岸荷亭兩度秋。獨繞曲江行一匝，依前還立水邊愁。
江亭玩春
作者：白居易（唐）

江亭乘曉閱眾芳，春妍景麗草樹光。日消石桂綠嵐氣，何物春風吹不變，愁人依舊鬢蒼蒼。
聞夜砧
作者：白居易（唐）

誰家思婦秋搗帛，月苦風淒砧杵悲。八月九月正長夜，
板橋路
作者：白居易（唐）

梁苑城西二十裡，一渠春水柳千條。若為此路今重過，
青門柳
作者：白居易（唐）

青青一樹傷心色，曾入幾人離恨中。為近都門多送別，長條折盡減春風。
梨園弟子
作者：白居易（唐）

白頭垂淚話梨園，五十年前雨露恩。莫問華清今日事，滿山紅葉鎖宮門。
暮江吟
作者：白居易（唐）

一道殘陽鋪水中，半江瑟瑟半江紅。可憐九月初三夜，露似真珠月似弓。
思婦眉
作者：白居易（唐）

春風搖盪自東來，折盡櫻桃綻盡梅。惟餘思婦愁眉結，無限春風吹不開。
怨詞
作者：白居易（唐）

奪寵心那慣，尋思倚殿門。不知移舊愛，何處作新恩。
空閨怨
作者：白居易（唐）

寒月沉沉洞房靜，真珠簾外梧桐影。秋霜欲下手先知，燈底裁縫剪刀冷。
秋房夜
作者：白居易（唐）

雲露青天月漏光，中庭立久卻歸房。水窗席冷未能臥，挑盡殘燈秋夜長。
採蓮曲
作者：白居易（唐）

菱葉縈波荷颭風，荷花深處小船通。逢郎欲語低頭笑，碧玉搔頭落水中。
鄰女
作者：白居易（唐）

娉婷十五勝天仙，白日姮娥旱地蓮。何處閑教鸚鵡語，碧紗窗下繡床前。
閨婦
作者：白居易（唐）

斜憑繡床愁不動，紅綃帶緩綠鬟低。遼陽春盡無訊息，夜合花前日又西。
移牡丹栽
作者：白居易（唐）

金錢買得牡丹栽，何處辭叢別主來。紅芳堪惜還堪恨，百處移將百處開。
聽夜箏有感
作者：白居易（唐）

江州去日聽箏夜，白髮新生不願聞。如今格是頭成雪，彈到天明亦任君。
代謝好妓答崔員外
作者：白居易（唐）

青娥小謝娘，白髮老崔郎。謾愛胸前雪，其如頭上霜。別後曹家碑背上，思量好字斷君腸。
琵琶
作者：白居易（唐）

弦清撥剌語錚錚，背卻殘燈就月明。賴是心無惆悵事，不然爭奈子弦聲。
和殷協律琴思
作者：白居易（唐）

秋水蓮冠春草裙，依稀風調似文君。煩君玉指分明語，知是琴心佯不聞。
寄李蘇州，兼示楊瓊
作者：白居易（唐）

真娘墓頭春草碧，心奴鬢上秋霜白。為問蘇臺酒席中，
聽彈湘妃怨
作者：白居易（唐）

玉軫朱弦瑟瑟徽，吳娃徵調奏湘妃。分明曲裡愁雲雨，似道蕭蕭郎不歸。
閑坐
作者：白居易（唐）

暖擁紅爐火，閑搔白髮頭。百年慵裡過，萬事醉中休。有室同摩詰，無兒比鄧攸。莫論身在日，身後亦無憂。
不睡
作者：白居易（唐）

焰短寒缸盡，聲長曉漏遲。年衰自無睡，不是守三屍。
送司空曙之蘇州
作者：苗發（唐）

盤門吳舊地，蟬盡草秋時。歸國人皆久，移家君獨遲。廣陵經水宿，建鄴有僧期。若到西霞寺，應看江總碑。
送孫德諭罷官往黔州
作者：苗發（唐）

中歲分符典石城，兩朝趨陛謁承明。闕下昨承歸老疏，伯道暮年無嗣子，欲將家事託門生。
送歸中丞使新羅冊立弔祭
作者：吉中孚（唐）

官稱漢獨坐，身是魯諸生。絕域通王制，窮天向水程。島中分永珍，日處轉雙旌。氣積魚龍窟，濤翻水浪聲。路長經歲去，海盡向山行。複道殊方禮，人瞻漢使榮。
詠被中繡鞋
作者：夏侯審（唐）

雲裡蟾鉤落鳳窩，玉郎沈醉也摩挲。陳王當日風流減，只向波間見襪羅。
行路難
作者：王烈（唐）

行客滿長路，路長良足哀。白日持角弓，射人而取財。千金誰家子，紛紛死黃埃。見者不敢言，言者不得回。家人各望歸，豈知長不來。
雪
作者：王烈（唐）

雪飛當夢蝶，風度幾驚人。半夜一窗曉，平明千樹春。花園應失路，白屋忽為鄰。散入仙廚裡，還如雲母塵。
酬崔峒
作者：王烈（唐）

徇世甘長往，逢時忝一官。欲朝青瑣去，羞向白雲看。榮寵無心易，艱危抗節難。思君寫懷抱，非敢和幽蘭。
塞上曲二首
作者：王烈（唐）

紅顏歲歲老金微，砂磧年年臥鐵衣。白草城中春不入，黃花戍上雁長飛。孤城夕對戍樓閑，回合青冥萬仞山。明鏡不須生白髮，風沙自解老紅顏。
傷李端
作者：衛象（唐）

才子浮生促，泉臺此路賒。官卑楊執戟，年少賈長沙。人去門棲鵩，災成酒誤蛇。唯餘封禪草，留在茂陵家。
古詞
作者：衛象（唐）

鵲血雕弓濕未幹，鸊鵜新淬劍光寒。遼東老將鬢成雪，猶向旄頭夜夜看。
晴江秋望
作者：崔季卿（唐）

八月長江萬裡晴，千帆一道帶風輕。盡日不分天水色，洞庭南是嶽陽城。
贈兄
作者：何兆（唐）

洛陽紙價因兄貴，蜀地紅箋為弟貧。南北東西九千里，除兄與弟更無人。
玉蕊花
作者：何兆（唐）

羽車潛下玉龜山，塵世何緣睹蕣顏。惟有多情天上雪，好風吹上綠雲鬟。
句
作者：何兆（唐）

芙蓉十二池心漏，薝蔔三千灌頂香。。
嚴陵灘下寄常建
作者：奚賈（唐）

日入溪水靜，尋真此亦難。乃知滄洲人，道成仍釣竿。漾楫乘微月，振衣生早寒。紛吾成獨往，自速耽考盤。已息漢陰誚，且同濠上觀。曠然心無涯，誰問容膝安。
謁李尊師
作者：奚賈（唐）

萬物返常性，惟道貴自然。先生容其微，隱幾為列仙。煉魄閉瓊戶，養毛飛洞天。將知逍遙久，得道無歲年。
尋許山人亭子
作者：奚賈（唐）

桃源若遠近，漁子棹輕舟。川路行難盡，人家到漸幽。山禽拂席起，溪水入庭流。君是何年隱，如今成白頭。
句
作者：奚賈（唐）

眠澗花自落，步林鳥不飛。溪谷何蕭條，日入人獨行。落日下平楚，孤煙生洞庭。。
過司空曙村居
作者：盧綸（唐）

南北與山鄰，蓬庵庇一身。繁霜疑有雪，枯草似無人。遂性在耕稼，所交唯賤貧。何言張掾傲，每重德璋親。
題念濟寺暈上人院
作者：盧綸（唐）

泉響竹瀟瀟，潛公居處遙。虛空聞偈夜，清淨雨花朝。放鶴臨山閣，降龍步石橋。世塵徒委積，劫火定焚燒。苔壁雲難聚，風篁露易搖。浮生亦無著，況乃是芭蕉。
題楊虢縣竹亭
作者：盧綸（唐）

夜宿密公室，話餘將晝興。繞階三徑雪，當戶一池冰。家訓資風化，心源隱政能。明朝複何見，萊草古溝塍。
過樓觀李尊師
作者：盧綸（唐）

城闕望煙霞，常悲仙路賒。寧知樵子徑，得到葛洪家。犬吠松間月，人行洞裡花。留詩千歲鶴，送客五雲車。訪世山空在，觀棋日未斜。不知塵俗士，誰解種胡麻。